wickkiey/tamil-wikipedia-chunked huggingface dataset:
# வார்ப்புரு:Infobox chess match

| data5b = } |}]]'''|}}
| label6 = &nbsp;
| data6 = <table align= width=100%><tr><td width=15%></td><th></th><th>மதிப்பெண்கள்</th><th></th><td width=15%></td>}}}}}}}}}}}}}}}}}}}}</table>
| label7 = &nbsp;
| data7a = } }
| data7b = } }
| label8 = &nbsp;
| data8a = }
| data8b = }
| label9 = &nbsp;
| data9a = }
| data9b = }
| below =
| = |}]]}}
}}
}}<noinclude>  
</noinclude>
# புரோடாக்டினியம்(V) புளோரைடு

## பண்புகள்

புரோடாக்டினியம்(V) புளோரைடு வெள்ளை நிறம் கொண்ட எளிதில் ஆவியாகும் ஒரு திண்மமாகும். இது அதிக நீருறிஞ்சும் தன்மை கொண்டது. தண்ணீரில் ஓரளவு கரையும். ஐதரோபுளோரிக் அமிலத்திலும் இது கரையும். β-யுரேனியம் பெண்டாபுளோரைடு வகை நாற்கோணப் படிககட்டமைப்பை இச்சேர்மம் கொண்டுள்ளது. a = 1153 பைக்கோமீட்டர், c = 510 பைக்கோமீட்டர் என்ற அணிக்கோவை அளவுருக்களுடன் I42d (விண்வெளி குழு எண். 122) என்ற இடக்குழுவிலான படிகக்கட்டமைப்பை இச்சேர்மம் ஏற்றுள்ளது. குவார்ட்சு மற்றும் பைரெக்சு ஆகியவை அதிக வெப்பநிலையில் புரோடாக்டினியம்(V) புளோரைடால் தாக்கப்படுகின்றன. ஓர் இருநீரேற்றாக இது நிறமற்ற, நீருறிஞ்சும் படிகத்திண்மப் பொருளாகும். இயற்கையில் இது மெழுகு போன்றது. நீரிலும் ஐதரோபுளோரிக் அமிலத்திலும் கரையும். தாழ் வெப்பநிலையில் காற்றில், ஐதரசன் புளோரைடு அல்லது புளோரின் ஆகியவற்றால் இருநீரேற்றை நீரற்ற வடிவமாக மாற்ற முடியாது. அதற்கு பதிலாக, இருபுரோடாக்டினியம்(V) ஆக்சைடு ஆக்டாபுளோரைடு (Pa<sub>2</sub>OF<sub>8</sub>) உருவாகிறது. . 325 பாகை செல்சியசிற்கும் அதிக வெப்பநிலையில், இருபுரோடாக்டினியம்(V) ஆக்சைடு ஆக்டாபுளோரைடும் புரோட்டாக்டினியம்(V) புளோரைடும் கலவையாக உருவாகின்றன.
# காஜாங்2

**காஜாங்2** (ஆங்கிலம், மலாய்: *Kajang2*) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புதிய குடியிருப்பு நகரம் ஆகும். மலேசியத் தலைநகரமான கோலாலம்பூரில் இருந்து 22 கி.மீ., தொலைவில் அமைந்துள்ளது.  
காஜாங் 2, ரெகோ சாலைக்கு (*Jalan Reko*) அருகில், பண்டார் பாரு பாங்கி, (*Bandar Baru Bangi*) செக்சன் 5-க்கு எதிரே அமைந்துள்ளது. எனவே இந்த நகரம் பெரும்பாலும் பண்டார் பாரு பாங்கியின் ஒரு பகுதியாக கருதப்படுகிறது.
# காஜாங்2

## பொது

இந்த நகரம் எம்.கே.எச்.பெர்காட் (*MKH Berhad*) எனும் நிறுவனத்தால் 2020-ஆம் ஆண்டுகளில் உருவாக்கப்பட்டது. காஜாங் நகரத்தின் மத்திய வணிக மாவட்டமாகவும்; ஒருங்கிணைந்த குடியிருப்பு நகரமாகவும் வடிவமைக்கப்பட்டது. இந்த நகரத்தைக் கட்டி முடிக்க RM 5.7 பில்லியன் செலவானது.
# காஜாங்2

## பொது

### கொமுட்டர் நிலையம்

இந்த நகரத்தில் அதற்கே உரிய சொந்த உள்கட்டமைப்பு உள்ளது. இந்த நகரம் தனிப்பட்ட வகையில் சொந்தமாக உள்ள கொமுட்டர் நிலையத்துடன் இணைக்கப்பட்டுள்ளது. அதாவது இந்த நகரத்திற்கு என்றே தனியாக ஒரு கொமுட்டர் நிலையம் கட்டப்பட்டு உள்ளது. இந்த நிலையத்தை எம்.கே.எச்.பெர்காட் நிறுவனம் RM 70 மில்லியன் செலவில் கட்டி கொடுத்தது.。
# என்றி டை

சுழே கோர் ஓயி என்றி டை**Sze-Hoi Henry Tye** ( வ்பிறப்பு:1947) ஒரு சீன - அமெரிக்க அண்டவியலாளரும் கோட்பாட்டு இயற்பியலாளரும் ஆவார். இவர் சார்புக் கிளை இயக்கம் அண்ட உப்புதலை ஏற்படுத்தக்கூடும் என்ற்ரர். மீச் சரக் கோட்பாடு, அடிப்படைத் துகள் இயற்பியல் குறித்து அவரது பணி குறித்தும் பல விவரங்களை முன்மொழிந்தது. அவர் தனது தொடக்க, இடைநிலைப் பள்ளிக் கல்வியை ஆங்காங்கில் பெற்றார். இவர் இலா சாலே கல்லூரியில் பட்டம் பெற்றார். கலிபோர்னியா தொழில்நுட்ப நிறுவனத்தில் இருந்து இளம் அறிவியல் பட்டமும் , மாசசூசெட்சு தொழில்நுட்ப நிறுவனத்தில் பிரான்சிசு லோவின் கீழ் இயற்பியலில் முனைவர் பட்டமும் பெற்றார். அவர் கார்னெல் பல்கலைக்கழகத்தில் இயற்பியலில் ஒரேசொ ஒயிட் தகைமைப் பேராசிரியராகவும் , அமெரிக்க இயற்பியல் கழகத்தின் உறுப்பினராகவும் உள்ளார். 2011 ஆம் ஆண்டில் ஆங்காங் அறிவியல் தொழில்நுட்பப் பல்கலைக்கழகத்தில் சேர்ந்த இவர், 2011முதல் 2016 வரை இக்குசுத்து ஜாக்கி கழக உயர் ஆய்வு நிறுவனத்தின் இயக்குநராக இருந்தார்.  
கியா துவாலி உடன் இணைந்து 1998 ஆம் ஆண்டில் கிளை உப்புதல் பற்றிய எண்ணக்கருவை இவர் பரிந்துரைத்தார். இதில், முற்றொருமித்த கிளைகளுக்கு இடையில் மீச் சமச்சீர்மை தரும் மென் விசைகளால் உப்புதல் எழுகிறது. இது கிளைகலையும் எதிர்க்கிளைகளையும் அடிப்படையாகக் கொண்ட இயக்கமாகும். இந்த முன்மொழிவின் சற்றே மாறுபட்ட எண்ண்க்கருவே பின்னர் சமித் கச்ரு, இன்னும்பிற ஒத்துழைப்பாளர்களால் பருநிலைச் சரக் கோட்பாட்டு அடிப்படையில் முன்வைக்கப்பட்டது. கார்னலில் உள்ள தனது ஆராய்ச்சிக் குழுவுடன் இணைந்து இவர் கிளை உப்புதல் குறித்த பல விவரங்களை உருவாக்கினார். அண்டச் சரங்களில் உள்ள ஆர்வத்தின் மறுமலர்ச்சிக்கு அவர் பொறுப்பேற்றார். கிளை நுண்ணுயிர் அழிவு காரணமாக கிளை உப்புதலின் முடிவில் அண்ட மீச் சரங்கள் ஆக்கப்படுகின்றன. கிளை உப்புதலின் விவரங்களைத் தவிர , சர நிலக்கிடப்பு, குவைய அண்டவியல் தொடர்பான சிக்கல்களில் அவர் தனது ஒத்துழைப்பாளர்களுடன் இணைந்து பணியாற்றி வருகிறார்.  
ஆலன் குத் தனது புத்தகமான உப்புதல் அண்டம் என்ற புத்தகத்தில், என்றி டையின் செல்வாக்கின் காரணமாக அண்ட உப்புதல் முதல் எண்ணக்கருவுக்கு வழிவகுத்த சிக்கல்களைப் பற்றி சிந்திக்க அவர் எவ்வாறு வழிநடத்தப்பட்டார் என்பதைக் கூறுகிறார். அப்போது இருவரும் கார்னெல் பல்கலைக்கழகத்தில் முதுகலை பட்டதாரிகளாக இருந்தனர். குத் தனது வரலாற்று உப்புதல் முன்னேற்றத்தைக் கொண்டு வந்த நேரத்தில் டை 1979 இல் ஆறு வாரங்களுக்கு சீனாவுக்குச் சென்றார். " அவர் சீனாவுக்குச் செல்லாமல் இருந்திருந்தால் , என்றி நிச்சயமாக முதல் உப்புதல் கட்டுரையின் இணை ஆசிரியராக இருந்திருப்பார் " என்று குத் கூறினார்.  
அவரது தொழில் வாழ்க்கையின் தொடக்கத்தில் டை கவாய், இலெவெல்லனுடன் பெர்மியானியச் சரப் படிமங்களை உருவாக்குதல் , பகுதி மீச்சரம், பாரிய ஒன்றிய சரப் படிமங்கள், பிரேன் அண்டம் போன்ற பல முதன்மை எண்ணக்கருக்களில் ஈடுபட்டார்.
# என்றி டை

## தனிப்பட்ட வாழ்க்கை

என்றி டை பிக் குவூன் யூங்கை மணந்தார். அவரது மகள் கே டை ஆவார்.
# லுலுசார்

**லுலுசார்** ( *Lulusar*),அல்லது **லாலுசர்** என்பதுபாக்கித்தானின் கைபர்-பக்துன்வா மாகாணத்தில் உள்ள ககன் பள்ளத்தாக்கில் உள்ள மலை சிகரங்களாகும். இங்கு இதே பெயரில் ஒரு ஏரியும் உள்ளது.
# லுலுசார்

## லுலுசார் ஏரி

லுலுசார் ஏரி ( **லுலுசிர்** என்றும் அழைக்கப்படுகிறது) 3,410 மீ (11,190 அடி) உயத்தில் அமைந்துள்ள ஒரு ஏரியாகும். இது குன்கர் ஆற்றின் முதன்மையான நீர்நிலையான இது ககன் பள்ளத்தாக்கின் முழு நீளம் வழியாக தென்மேற்கே பாய்கிறது, ஜல்கண்ட், நரன், ககன், ஜாரெட், பராஸ் மற்றும் பாலாகோட்டை கடந்து ஜீலம் ஆற்றுடன் சங்கமிக்கும் வரை இது பாய்கிறது. இது நரனில் இருந்து சுமார் 50 கிலோமீட்டர்கள் (31 மைல்) தொலைவில் அமைந்துள்ளது.
# லுலுசார்

## இதனையும் பார்க்கவும்

- கும்ரத்து பள்ளத்தாக்கு
- நால்தார் பள்ளத்தாக்கு
- சைபுல் முலுக் ஏரி - ககன் பள்ளத்தாக்கு
- அன்சூ ஏரி - ககன் பள்ளத்தாக்கு
- மகோதந்த் ஏரி - கலாம் பள்ளத்தாக்கு
# உலக சதுரங்க வாகை 2021

**உலக சதுரங்க வாகை 2021** (*World Chess Championship 2021*) என்பது உலக சதுரங்க வாகையாளரைத் தேர்ந்தெடுப்பதற்காக நடப்பு வாகையாளர் மாக்னசு கார்ல்சன், இயான் நிப்போம்னிசி ஆகியோருக்கிடையே நடைபெற்ற சதுரங்கச் சுற்றுப் போட்டி ஆகும். பன்னாட்டு சதுரங்கக் கூட்டமைப்பின் ஆதரவில் துபாய் நகரில் எக்சுப்போ 2020 இன் போது நடத்தப்பட்டது. 2020 இல் நடத்தப்படத் தீர்மானிக்கப்பட்டிருந்தாலும், கோவிட்-19 பெருந்தொற்று காரணமாக 2021 இல் நடத்தப்பட்டது.  
முதல் ஐந்து ஆட்டங்கள் சமனில் முடிவடைந்தது. ஆறாவது ஆட்டத்தை கார்ல்சன் 136 நகர்வுகளுடன் வென்றார், இது உலக வாகையாளர் போட்டிகளிலேயே மிக நீண்ட ஆட்டமாக இருந்தது. இந்தத் தோல்வியைத் தொடர்ந்து, நிப்போம்னிசியின் ஆட்ட நிலை மோசமடைந்தது. 8. 9. 11 ஆம் ஆட்டங்கள் கார்ல்சனுக்கு சார்பாக முடிந்தன. இது கார்ல்சனுக்கு நான்கு வெற்றிகள், ஏழு சமன்களுடன் உறுதியான வெற்றியைத் தந்தது.
# உலக சதுரங்க வாகை 2021

## முடிவுகள்

**உலக சதுரங்க வாகை 2021**  
| தரவரிசை | ஆட்டங்கள் | புள்ளிகள் |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| இயான் நிப்போம்னிசி <small>(CFR)</small> | 2782 | ½ | ½ | ½ | ½ | ½ | 0 | ½ | 0 | 0 | ½ | 0 | தேவைப்படவில்லை | 3½ |
| **2856** | ½ | ½ | ½ | ½ | ½ | 1 | ½ | 1 | 1 | ½ | 1 | **7½** | } |  |  
குறிப்பு: 11 போட்டிகளில் 7½ புள்ளிகளை கார்ல்சன் பெற்றதால், முழுமையான 14 ஆட்டங்கள் விளையாடப்படாமல் சுற்று முடிவடைந்தது.
# Module:Sports table/Chess
# தாத்ரி

**தாதா** அல்லது **தாத்ரி** (*Dhata* or *Dhatri*), இந்து சமயத்தில் பன்னிரு ஆதித்தியர்களின் ஒருவரான சூரிய தேவனைக் குறிக்கும். உடல்நலம் மற்றும் மாந்திரீகத்தின் அதிபதி தாத்ரி தேவதை ஆவார்.
தாந்தீரிக இயந்திரங்கள் வரைவதன் மூலமும், வேத துதிகள் பாடுவதன் மூலமும் தாத்ரி தேவன் அழைக்கப்படுகிறார். அஸ்வமேத யாகம் போன்ற பெரிய வேள்விகளின் போது தாத்ரி தேவதை அடிக்கடி அழைக்கப்படுவர்.  
மகாபாரதம் மற்றும் இராமாயணம் போன்ற காவியங்களில் தாதா தேவதையை ஆதித்தர்களில் ஒருவராகக் குறிப்பிடப்பட்டுள்ளது.அருச்சுனன் மற்றும் கிருட்டிணன் சேர்ந்து காணடவ வனத்தை அழித்த விவரங்களை தாத்ரி தேவதை விளக்குகிறார். அக்னி புராணம் தாத்ரி தேவதையை கடக ராசிக்கும், மஞ்சள் நிறத்திற்கும் தொடர்பானவர் எனக்கூறுகிறது.
# லுலுசார்-துடிபட்சார் தேசியப் பூங்கா

**லுலுசார்-துடிபட்சார் தேசியப் பூங்கா** (*Lulusar-Dudipatsar National Park*) என்பது பாக்கித்தானின் கைபர்-பக்துன்வாவின் மன்செரா மாவட்டத்தில் உள்ள ககன் பள்ளத்தாக்கில் அமைந்துள்ள ஒரு தேசியப் பூங்காவாகும். இந்த பூங்கா 2003இல் உருவாக்கப்பட்டது. இயற்கை எழில் கொஞ்சும் துடிபட்சார் ஏரி மற்றும் லுலுசார் ஏரி மற்றும் சிகரங்கள் பூங்காவில் உள்ளன.
# லுலுசார்-துடிபட்சார் தேசியப் பூங்கா

## தாவரங்கள் மற்றும் விலங்கினங்கள்

மேற்கத்திய இமயமலை சபால்பைன் ஊசியிலையுள்ள காடுகளின் மரங்கள், புதர்கள், வற்றாத தாவரங்கள் மற்றும் மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும். பூங்காவிலுள்ள சில விலங்கினங்களில் பனிச்சிறுத்தை, கருப்பு கரடி, மர்மோட், மரநாய், சிவிங்கிப் பூனை, சிறுத்தை ஆகியவை அடங்கும். பூங்காவின் ஏரிகளும் ஈரநிலங்களும் அங்கு குடியிருக்கும் விலங்குகளுக்கும், புலம்பெயர்ந்த நீர்ப்பறவைகளுக்கும் குறிப்பிடத்தக்க சுற்றுச்சூழல் முக்கியத்துவம் வாய்ந்தவை.
# லுலுசார்-துடிபட்சார் தேசியப் பூங்கா

## பிராந்தியம்

சைபுல் முலுக் தேசிய பூங்கா, சைபுல் முலுக் ஏரியுடன், ககன் பள்ளத்தாக்கு ஆகிய பகுதிகள் லுலுசார்-துடிபட் தேசிய பூங்காவிற்கு அருகில் உள்ளது. பூங்காக்கள் இணைந்து பாதுகாக்கின்றன.
# லுலுசார்-துடிபட்சார் தேசியப் பூங்கா

## இதனையும் பார்க்கவும்

- மாலிகா பர்வதம்
# புரோடாக்டினியம் மோனாக்சைடு

**புரோடாக்டினியம் மோனாக்சைடு** (Protactinium monoxide) என்பது PaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் ஆக்சிசனும் சேர்ந்து இந்த ஆக்சைடு உருவாகிறது. புரோட்டாக்டினியம் மோனாக்சைடு ஒரு கதிரியக்க கனிமச் சேர்மமாகும். புரோட்டாக்டினியத்தின் ஆக்சைடுகளில் இதுவும் ஒன்றாகும். கருப்பு நிறத் திண்மமான இது பாறை-உப்பு கட்டமைப்பில் படிகமாகிறது. புரோடாக்டினியத்தை ஆக்சிசனேற்றம் செய்து புரோடாக்டினியம் மோனாக்சைடை நுண்ணிய அளவுகளில் உற்பத்தி செய்யலாம். புரோட்டாக்டினியம் மோனாக்சைடு நேர்மின் அயனியான (PaO<sup>+</sup>) மிகவும் சுறுசுறுப்பாக வினைத்திறன் கொண்டதாகும் என்பதால் அல்கீன்கள் போன்ற [[ஐதரோகார்பன்களை இதனால் தூண்டி செயல்படுத்த முடியும்.
# கொந்தகை தெய்வநாயகப் பெருமாள் கோயில்

**தெய்வநாயகப் பெருமாள் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் கொந்தகை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் மதுரை மீனாட்சி அம்மன் கோயிலின் ஓர் உபகோயிலாகும்.  
கடல் மட்டத்திலிருந்து சுமார் 165 மீட்டர் உயரத்தில், என்ற புவியியல் ஆள்கூறுகள் கொண்டு, தெய்வநாயகப் பெருமாள் கோயில் அமைந்துள்ளது.  
இக்கோயிலின் மூலவர் தெய்வநாயகப் பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். புரட்டாசி திருவோணம் மற்றும் புரட்டாசி சனிக்கிழமைகள் வைகுண்ட ஏகாதசி, கருட வீதி உற்சவம் ஆகியவை சிறப்பாகக் கொண்டாடப்படுகின்றன.
# 2000 செங்கோட்டை மீதான தீவிரவாத தாக்குதல்

22 டிசம்பர் 2000 அன்று பாகிஸ்தான் நாட்டின் லஷ்கர்-ஏ-தொய்பா அமைப்பைச் சேர்ந்த பயங்கரவாதிகளால் இந்தியாவின் தலைநகரான தில்லியில் உள்ள செங்கோட்டையில் நடத்தப்பட்ட துப்பாக்கிச் சூட்டில் 3 இந்திய இராணுவத்தினர் மற்றும் ஒரு இந்தியர் சுட்டுக் கொல்லப்பட்டார்.
இந்த தாக்குதலுக்கு லஷ்கர்-ஏ-தொய்பா தீவிரவாத அமைப்பு பொறுப்பு ஏற்றது.  
இத்தாக்குதலுக்கு மூளையாக செயல்பட்ட லஷ்கர்-ஏ-தொய்பா அமைப்பின் தீவிரவாதி பிலால் அகமது ஆரீப்பை 17 ஆண்டுகள் கழித்து தில்லி காவல்துறை மற்றும் குஜராத் மாநில பயங்கரவாத எதிர்ப்புப் படையினரால் 10 சனவரி 2018 அன்று தில்லி வானூர்தி நிலையத்தில் வைத்து கைது செய்தனர்.  
4 நவம்பர் 2022 அன்று இந்திய உச்ச நீதிமன்றம் பயங்கரவாதி பிலால் முகமது ஆரிப்பிற்கு சாகும் வரை மரண தண்டனை விதித்து தீர்ப்பு வழங்கியது..
# இலதாம் உள்ளான்

**இலதாம் உள்ளான்** (*Latham's snipe*)(*கல்லினாகோ கார்ட்விக்கி*), **சப்பான் உள்ளான்** என்றும் அழைக்கப்படுகிறது. இது நடுத்தர அளவிலான, நீண்ட அலகு கொண்டு கிழக்கு ஆசியா-ஆத்திரேலேசிய பகுதிகளுக்கு வலசை செல்லக்கூடிய பறவை ஆகும்.
# இலதாம் உள்ளான்

## விளக்கம்

இலதாம் உள்ளானின் உடல் நீளம் 29 முதல் 33 செ.மீ. வரை இருக்கும் இதன் இறக்கை நீட்டம் 50 முதல் 54 செ.மீ. வரையும் எடை 150 முதல் 230 கிராம் வரை இருக்கும்.
# இலதாம் உள்ளான்

## விளக்கம்

### அடையாளம்

இலதாம் உள்ளான்*கலினாகோ* உள்ளான் என இதன் மறைமுக வடிவிலான கருப்பு, பழுப்பு, பஃப் மற்றும் வெள்ளை நிற இறகுகளால் அடையாளம் காண முடியும். ஆனால் வயலில் காணப்படும் சுவின்ஹோ உள்ளான் மற்றும் ஊசிவால் கோரை உள்ளானிலிருந்து எளிதாக வேறுபடுத்த முடியாது. இருப்பினும் இவற்றை விட இலதாம் உள்ளான் சற்று பெரியது.
# இலதாம் உள்ளான்

## பரவலும் வாழிடமும்

இலதாம் உள்ளான் முக்கியமாக வடக்கு சப்பானில் உள்ள ஹொக்கைடாவில் இனப்பெருக்கம் செய்கிறது. ஒன்சூ, கிழக்கு உருசியா நிலப்பரப்பு மற்றும் சக்கலின் மற்றும் கூரில் தீவுகளில் சிறிய எண்ணிக்கையில் உள்ளது. ஒட்டுமொத்த பறவைகளும் இனப்பெருக்கம் செய்யாத பருவத்தில் முக்கியமாகக் கிழக்கு ஆத்திரேலியாவிற்கு வலசை சென்று செலவிடுகின்றன. இங்கு இது மிகவும் பொதுவான *கலினாகோ* உள்ளான் ஆகும். இது தைவான், பிலிப்பீன்சு மற்றும் நியூ கினியாவில் இடம்பெயர்ந்ததில் பதிவு செய்யப்பட்டுள்ளது. மேலும் இது நியூசிலாந்தில் அரிதாகக் காணப்படும்.  
ஆசியாவில் இந்த உள்ளானின் இனப்பெருக்க வாழ்விடம் அல்பைன் மூர்லேண்ட், புல்வெளிகள், கரடுமுரடான மேய்ச்சல் பகுதி, இளம் மரத்தோட்டங்கள் மற்றும் பயிரிடப்பட்ட பகுதிகளை உள்ளடக்கியது. ஆத்திரேலியாவில் இனப்பெருக்கம் செய்யாத வாழ்விடங்களாக ஆழமற்ற நன்னீர் ஈரநிலங்கள், சேறு அல்லது மேலோட்டமான நீர்ப்பகுதி ஆகும்.
# இலதாம் உள்ளான்

## நடத்தை

### இனப்பெருக்கம்

பெண் பறவைகளைக் கவர ஆண் பறவைகள் வானில் வட்டமடித்தும் ஓசை எழுப்பியும் கவருகின்றன. தரையில் கூடமைத்து, கூடுகளைத் தாவரங்களைக் கொண்டு மறைத்து நான்கு முட்டைகள் வரை இடுகின்றன.
# இலதாம் உள்ளான்

## நடத்தை

### உணவு

இலதாம் உள்ளான் என்பது அனைத்துண்ணி வகையினைச் சார்ந்தது. இது விதை மற்றும் பிற தாவரப் பொருட்களை (முக்கியமாக *சைபெர்சியே, பொவெசி, ஜூன்கேசியே, பாலிகோனாசியே, இரானுகுலேசியே* மற்றும் *பபேசியா* குடும்பங்களில் உள்ள இனங்கள்), மற்றும் பூச்சிகள், மண்புழு மற்றும் வண்டு உட்பட முதுகெலும்பில்லாத உயிரினங்கள்) மற்றும் மெல்லுடலி, ஐசோபாட்கள் மற்றும் பூரான்களை உண்ணும்.
# இலதாம் உள்ளான்

## பாதுகாப்பு நிலை

பன்னாட்டு அளவில், இலாதம் உள்ளான் அச்சுறுத்தலுக்கு அருகில் அண்மித்த இனமாகக் கருதப்படுகிறது. ஆத்திரேலியாவில் முன்பு விளையாட்டுப் பறவையாக வேட்டையாடப்பட்டது. ஆனால் இப்போது முழுமையாக பாதுகாக்கப்படுகிறது. இது தெற்கு ஆத்திரேலியாவின் தேசிய பூங்காக்கள் மற்றும் வனவிலங்கு சட்டம் 1972-ன் கீழ் "அரிதானது" எனப் பட்டியலிடப்பட்டுள்ளது.
# இந்தியக் கள்ளிப்புறா

**இந்தியக் கள்ளிப்புறா** (உயிரியல் பெயர்: *Stigmatopelia senegalensis cambayensis*) என்பது கள்ளிப்புறாவின் துணையினம் ஆகும். இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரை காணப்படுகிறது.
# இந்தியக் கள்ளிப்புறா

## விளக்கம்

மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு கறுப்பாகவும், விழிப்படலம் ஆழ்ந்த பழுப்பாகவும், கால்கள் ஊதா தோய்ந்த சிவப்பாகவும் இருக்கும். இதன் உடலின் மேல் தோற்றம் இளஞ் சிவப்பும் சாம்பல் பழுப்புமாக இருக்கும். கலை, கழுத்து என இருண்டும் நல்ல இளஞ்சிவப்பாக இருக்கும். முன் கழுத்தின் கீழ் கருப்பும், கருஞ்சிவப்புமான சிறு சிறு புள்ளிகளைக் காணலாம். இவை தோற்றத்தில் சதுரங்க பலகையின் கட்ட அமைப்பை ஒத்து இருக்கும். மார்பு இளஞ்சிவப்பு கலந்த பழுப்பாகவும் உடலின் பிற அடிப்பகுதிகள் வெண்மையாகவும் இருக்கும்.
# இந்தியக் கள்ளிப்புறா

## பரவலும் வாழிடமும்

இப்பறவை கிழக்கு அரேபியா மற்றும் கிழக்கு ஈரான் முதல் பாக்கித்தான், இந்தியா, வங்காளதேசம் வரையும் தென்னிந்தியா முழுக்க காணப்படுகிறது. இவை இலையுதிர் காடுகளைச் சார்ந்த கல்லும் முல்லும் நிறைந்த சிறு காடுகளை வாழ்விடமாக கொண்டுள்ளது. மலைகளில் 1500 மீட்டர் உயரம் வரை காணப்படுகிறது.
# இந்தியக் கள்ளிப்புறா

## நடத்தை

இதன் பழக்க வழக்கங்கள் ஐரோவாசிய கழுத்துப்பட்டைக் கள்ளிப் புறாவை ஒத்துள்ளன. தானியங்களே இதன் முதன்மை உணவாகும். இது கோ...க்ரூஉ...க்ரூஉ...க்ரூஊரூஉ என்றோ க்ரோஓ.. டூஉ...டூஉ என்றோ மென்மையாக கத்தும். இவை ஆண்டு முழுவதும் இனப்பெருக்கம் செய்கின்றன என்றாலும் குறிப்பாக சனவரி முதல் அக்டோபர் வரை பொதுவாக இனப்பெருக்கம் செய்கின்றன. சிறு குச்சிகள், புல் ஆகியவற்றைக் கொண்டு புதர்கள், வாட்டுத் தாழ்வாரங்கள், சிறு மரங்கள் ஆகியவற்றின் மீது கூடு அமைக்கும். வெண்மையான இரு முட்டைகள் இடும்.
# பண்டார் பாரு பாங்கி

**பண்டார் பாரு பாங்கி** (ஆங்கிலம்; *Bandar Baru Bangi*; மலாய்: *Bandar Baru Bangi*) (**BBB**) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும். மலேசியத் தலைநகரமான கோலாலம்பூரில் இருந்து 25 கி.மீ., தொலைவில்; காஜாங் நகரத்திற்கும் புத்ராஜெயா நகரத்திற்கும் இடையில் அமைந்துள்ளது.  
முன்பு இந்த இடத்தில் பிராங் பெசார் ரப்பர் தோட்டம் இருந்தது. பண்டார் பாரு பாங்கி உருவாக்கத்தின் போது அந்தத் தோட்டமும்; பண்டார் பாரு பாங்கி மேம்பாட்டுத் திட்டங்களுக்காகக் கொள்முதல் செய்யப்பட்டது. மேலும் தெற்கே அமைந்துள்ள சிறிய நகரமான பாங்கியின் பெயரால் இந்த நகரத்திற்கும் பெயரிடப்பட்டது.
# பண்டார் பாரு பாங்கி

## பொது

### பல்கலைக்கழகங்கள்

பண்டார் பாரு பாங்கி, காஜாங் நகரத்தின் துணை நகரமாகவும்; மத்திய வணிக மாவட்டமாகவும் செயல்படுகிறது. பெரும்பாலான வங்கிகள் மற்றும் அரசு அலுவலகங்கள் இந்த நகரத்திற்'கு வெளியே செயல்படுகின்றன.  
மலேசிய தேசிய பல்கலைக்கழகம் (*National University of Malaysia*) உட்பட ஏராளமான பல்கலைக்கழகங்கள் இங்கு அமைந்து உள்ளதால், 2008-ஆம் ஆண்டு முதல் பண்டார் பாரு பாங்கி நகரம் **பாங்கி அறிவுசார் நகரம்** என்றும் அழைக்கப்படுகிறது. தெனாகா நேசனல் பல்கலைக்கழகம் மற்றும் மலேசிய புத்ரா பல்கலைக்கழகம் உள்ளிட்ட பிற பொதுப் பல்கலைக்கழகங்களும் இந்த நகரத்திற்கு மிக அருகிலேயே உள்ளன.
# பண்டார் பாரு பாங்கி

## பொது

### பல்வகை உணவகங்கள்

இந்த நகரத்தின் பெயர் பொதுவாக "பிபிபி" என்று சுருக்கமாக அழைக்கப்படுகிறது. 2016-ஆம் ஆண்டு நிலவரப்படி, நகரத்தில் 16 நகரப் பிரிவுகள் உள்ளன. அதிகாரப்பூர்வ நகரப் பிரிவாக இல்லாவிட்டாலும், புதிய காஜாங்2 நகரம் அருகாமையில் இருப்பதால், பண்டார் பாரு பாங்கி நகரமும் விரிவாக்கம் அடைந்து வருகிறது.  
இந்த நகரம் உணவகங்களுக்குப் பிரபலமானது. இங்கு மாமாக் உணவகங்கள் (*Mamak Stalls*), கடல் உணவு உணவகங்கள், மலேசிய உணவு வகை உணவகங்கள், தாய்லாந்து உணவகங்கள், அரபு உணவகங்கள் மற்றும் ஜப்பானிய உணவகங்களும் உள்ளன. அத்துடன் பல இரவுச் சந்தைகள், பல்பொருள் அங்காடிகள், பேரங்காடிகள் மற்றும் தங்கும் விடுதிகளும் உள்ளன.  
பண்டார் பாரு பாங்கி, பன்னாட்டு நகர்ப்புற நிபுணரும் கட்டிடக் கலைஞருமான மார்ட்டின் ஜோன்ஸ் (*Martin Jones*) என்பவரால் திட்டமிடப்பட்டது. இப்போது இந்த நகரம் புதிய நகரமான பாங்கி புறநகர்ப் பகுதியில் முக்கிய வணிக மையமாகத் திகழ்கிறது.
# உலக சதுரங்க வாகை 2018

**உலக சதுரங்க வாகை 2018** (*World Chess Championship 2018*) என்பது உலக சதுரங்க வாகையாளரைத் தேர்ந்தெடுக்க, 2013 இல் இருந்து வாகையாளராக இருக்கும் மாக்னசு கார்ல்சனுக்கும், பபியானோ கருவானாவிற்கும் இடையே நடைபெற்ற சுற்றுப் போட்டியாகும். பன்னாட்டு சதுரங்கக் கூட்டமைப்பு, அதன் வணிகக் கூட்டு பன்னாட்டு சதுரங்கக் கூட்டமைப்பு ஆகிய அமைப்புகளினால் நடத்தப்பட்ட 12-ஆட்ட சுற்று இலண்டனில் 2018 நவம்பர் 9 முதல் நவம்பர் 28 வரை இடம்பெற்றது.  
மரபுசார் நேரக்கட்டுப்பாட்டுடனான ஆட்டம் 12 அடுத்தடுத்த சமநிலைகளுடன் முடிவடைந்தது. உலக வாகைப் போட்டிகளில் அனைத்து ஆட்டங்களும் சமநிலையில் முடிவடைந்தது இதுவே முதல் தடவையாகும். நவம்பர் 28 இல், சமன்முறியாக விரைவு சதுரங்க ஆட்ட முறை ஆடப்பட்டது. கார்ல்சன் அடுத்தடுத்த மூன்று ஆட்டங்களிலும் வெற்றி பெற்று நான்காவது தடவையாக உலக வாகையாளரானார்.
# உலக சதுரங்க வாகை 2018

## வேட்பாளர் சுற்றின் முடிவுகள்

நடப்பு வாகையாளர் கார்ல்சனுடன் போட்டியிடுவதற்காக நடத்தப்பட்ட 2018 வேட்பாளர் சுற்றில் கருவானா வெற்றி பெற்றார். இப்போட்டிகள் பெர்லினில் 2018 மார்ச் 10 முதல் 18 வரை எட்டு போட்டியாளர்களுடன் இரட்டை தொடர் சுழல்முறைப் போட்டி முறையில் நடத்தப்பட்டன.  
இதன் இறுதி முடிவுகள் வருமாறு:  
<small>**குறிப்பு:** வெள்ளைப் பின்னணியில் உள்ள கட்டத்தில் உள்ள எண்கள், அந்தந்த எதிராளியை வெள்ளைக் காய்களுடன் விளையாடும் முடிவைக் குறிக்கிறது (கருப்பு பின்னணியில் இருந்தால் கருப்பு துண்டுகள்).</small>
# உலக சதுரங்க வாகை 2018

## 2018 வாகையாளர் இறுதி முடிவுகள்

உலக வாகையாளருக்கான போட்டி மாக்னசு கார்ல்சன், பபியானோ கருவானா ஆகியோருக்கிடையில் இலண்டனில் 2018 நவம்பர் 8 முதல் 28 வரை நடைபெற்றது.  
**உலக சதுரங்க வாகை 2018**  
| தரவரிசை | ஆட்டங்கள் | புள்ளிகள் | நேர்முறி ஆட்டங்கள் | மொத்தம் |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2835 | ½ | ½ | ½ | ½ | ½ | ½ | ½ | ½ | ½ | ½ | ½ | ½ | **6** | 1 | 1 | 1 | **9** |  |
| 2832 | ½ | ½ | ½ | ½ | ½ | ½ | ½ | ½ | ½ | ½ | ½ | ½ | **6** | 0 | 0 | 0 | **6** | } |
# கமலி பாசுமாதாரி

**கமலி பாசுமாதாரி** (*Kamali Basumatari*) இந்திய அரசியல்வாதியும் அசாமின் மேனாள் சட்டமன்ற உறுப்பினரும் ஆவார். இவர் அசாம் மாநில போடோலாந்து மக்கள் முன்னணி அரசியல்வாதி ஆவார். இவர் 2001, 2006, 2011 மற்றும் 2016ஆம் ஆண்டுகளில் நடைபெற்றஅசாம் சட்டமன்றத் தேர்தலில் பானேரி சட்டமன்றத் தொகுதியிலிருந்து அசாம் சட்டமன்றத்திற்கு உறுப்பினராகத் தேர்ந்தெடுக்கப்பட்டார்.
# குல் அக்தாரா பேகம்

**குல் அக்தாரா பேகம்** (*Gul Akhtara Begum*) என்பவர் இந்திய அரசியல்வாதியும் அசாம் சட்டமன்ற மேனாள் உறுப்பினரும் ஆவார். இவர் 2011ஆம் ஆண்டு அசாம் சட்டமன்றத்தில் பிலாசிபரா கிழக்கு சட்டமன்றத் தொகுதியின் சட்டமன்ற உறுப்பினராகத் தேர்ந்தெடுக்கப்பட்டார். பேகம் அகில இந்திய ஐக்கிய ஜனநாயக முன்னணி அரசியல்வாதி ஆவார். ஆனால் 2016-ல் இந்தியத் தேசிய காங்கிரசில் சேர்ந்தார்.
# கிளீசே 251

**கிளீசே 251** *(Gliese 251)*, என்பது **HIP 33226** அல்லது **HD 265866** என்றும் அழைக்கப்படுகிறது , இது சூரிய மண்டலத்திலிருந்து சுமார் 18 ஒளி ஆண்டுகள் தொலைவில் அமைந்துள்ள .ஐரட்டையர்கள்(ஜெமினி) விண்மீன் குழுவில் அமைந்துள்ள ஒரு விண்மீனாகும்.. இது சூரியனுக்கு மிக அருகில் உள்ள விண்மீனாகும். இது தெட்டா ஜெமினோரம் என்ற பொலிவான விண்மீனில் இருந்து 49 ஆர்க் நிமிட தொலைவில் உள்ள அவுரிகா என்ற எல்லைக்கு அருகில் அமைந்துள்ளது , ஏனெனில் இதன் பொலிவு + 9,89 ஆகும். எனவே, இதை வெறும் கண்ணால் பார்க்க முடியாது. கிளிசே 251 க்கு மிக அருகில் உள்ள விண்மீன் QY<nowiki/>அவுரிகா ஆகும் , இது 3.5 ஒளி ஆண்டுகள் தொலைவில் அமைந்துள்ளது.  
Gliese 251 ஒரு M3V கதிர்நிரல்வகை ஒரு 3300 K விளைவு வெப்பநிலை கொண்ட ஒரு செங்குறுமீன்(சிவப்பு குள்ளன்) ஆகும். இதன் நிறை சுமார் 0.36 சூரியப் பொருண்மை ஆகும். இதன் ஆரம் சுமார் 36% சூரிய ஆரம் ஆகும்.  
2019 ஆம் ஆண்டில் , கிளீசே 251 விண்மீனைச் சுற்றி 1.74, 607 நாட்கள் வட்டணைகளில் சுற்றும் இரண்டு கோள்கள் ஆரத் திசைவேக முறையால் கண்டறியப்பட்டன. இருப்பினும் , 2020 ஆம் ஆண்டில் கார்மெனெசின்CARMENES) தரவைப் பயன்படுத்திய ஒரு புதிய ஆய்வு இரண்டு கோள்களையும் மறுத்தது , ஏனெனில் இரண்டு குறிகைகளும் விண்மீன் செயல்பாட்டால் ஏற்பட்டவை என்று அவர்கள் கண்டறிந்தனர். கார்மெனெசு தரவுகளின் அடிப்படையில் , கிளீசே 251 விண்கலக் குழு, கிளீசே 251 b எனும் பெரும் புவி 14.238 நாட்கள் வட்டணையில் சுற்றி வருகிறது என்று அறிவித்தது.
# கேமோப்ரோவா சைகியா

**கேமோப்ரோவா சைகியா** (*Hemoprova Saikia*)(பிறப்பு: பிப்ரவரி 21, 1940) என்பவர் இந்திய அரசியல்வாதியும் அசாம் சட்டமன்ற உறுப்பினரும் ஆவார். இவர் 2001 முதல் 2006 வரை அசாம் அரசாங்கத்தில் கைத்தறி மற்றும் ஜவுளித் துறை அமைச்சராக இருந்தார். இவர் 1996 முதல் 2006 வரை நசீரா சட்டமன்றத் தொகுதியை பிரதிநிதித்துவப்படுத்தும் அசாம் சட்டமன்ற உறுப்பினராக இருந்தார். அசாம் சுற்றுலா வளர்ச்சிக் கழகத்தின் தலைவராகவும் இருந்தார். இவர் அசாமின் முன்னாள் முதல்வர் ஹிதேஸ்வர் சைகியாவின் மனைவி ஆவார். இவரது மகன் தேபப்ரதா சைகியா சட்டமன்ற எதிர்க்கட்சித் தலைவராக உள்ளார்.
# இந்திய மரகதப்புறா

**இந்திய மரகதப்புறா** (*Chalcophaps indica indica*) மரகதப்புறாவின் துணையினம் ஆகும். இப்பறவை பாக்கித்தான், தீபகற்ப இந்தியா, மேற்கு நேபாளம் போன்ற பகுதிகளில் காணப்படுகிறது. இது இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது.
# இந்திய மரகதப்புறா

## விளக்கம்

மைனா அளவுள்ள இப்பறவை சுமார் 27 செ. மீ. நீளம் இருக்கும். இதன் அலகு பவளச் சிவப்பாக இருக்கும். விழிப்படலம் பழுப்பாகவும், கால்கள் வெளிர் ஊதாவாகவும் இருக்கும். உடலின் மேற்பகுதி நல்ல மரகதப் பச்சையாக இருக்கும். தலை உச்சியும், கழுத்து, பிட்டம் போன்றவை சாம்பல் நிறத்தில் இருக்கும். நெற்றி, புருவங்கள் போன்றவை வெண்மையாக இருக்கும். தோள்பட்டை இறக்கைகள் வெள்ளைப் பட்டையுடன் கூடிய 'வைன்' சாம்பல் நிறமாக இருக்கும். வால் பழுப்பும் சாம்பல் நிறமும் கலந்து நல்ல கருப்புப் பட்டையோடு காணப்படும். வாலின் கரும்பட்டை இடையிடையே துண்டுபட்டதுபோல சற்று இடைவெளியுடன் இருக்கும்.
# இந்திய மரகதப்புறா

## பரவலும் வாழிடமும்

இப்பறவை இந்தியா முதல் சீனா, மலேசியா, பிலிப்பீன்சு, இந்தோனேசியா, மேற்கு பப்புவான் தீவுகள் வரை காணப்படுகிறது. தென்னிந்தியாவில் நீர்வளம் மிக்க மாறாப் பசுமை காடுகளிலும், ஈரம் மிக்க இலையுதிர் காடுகளில் காணபடுகிறது. மேலும் மலையடிவாரங்கள், மூங்கில் காடுகள், காட்டு விளிம்பை அடுத்துள்ள நிலங்கள் போன்ற இடங்களிலும் இவற்றைக் காணலாம் மலைகளில் 2000 மீட்டர் உயரம் வரை காணலாம்.
# இந்திய மரகதப்புறா

## நடத்தை

இவை தனித்தோ, ஆணும் பெண்ணும் என இணையாகவோ தரையில் அமர்ந்து இரை தேடக்கூடியன. காட்டுப் பாதையிலும், தேயிலைத் தோட்டங்களுக்கு செல்லும் வழிகளிலும் கால்களால் நடத்தும் ஓடியும் தானியங்களைத் தேடும். பகல் பொழுதில் காட்டாமணக்கு போன்ற செடிகளின் அடியில் ஓய்வு கொள்ளும். பறக்கும்போது ஆரவாரமின்றி, நேராக, விரைவாக சிறக்கையடித்துப் பறக்கும் இயல்புடையது. இது காபி, தேயிலைத் தோட்டங்களில் உள்ள சுவர்களில் சாம்பல் தலை பச்சைப் புறாக்கள் போல மோதி உயிரிழப்பது உண்டு. இது தானியங்களையும், காட்டுச் செடிகளின் பழங்களையும், கரையான் போன்றவற்றையும் உணவாக கொள்ளும். இவை ஒற்றைக் குரலில் 'ஹுன்' 'ஹுன்' என ஒலி எழுப்பக்கூடியன.
# இந்திய மரகதப்புறா

## இனப்பெருக்கம்

இவற்றின் இனப்பெருக்க காலம் மார்ச் முதல் மே வரை ஆகும். இவை இரண்டு முதல் மூன்று மீட்டர் உயரத்தில் மரங்களில் குச்சிகள், புற்கள் போன்றவற்றைக் கொண்டு திருத்தமாக கூடு கட்டும். கூடுகள் பொதுவாக இலை மறைவில் கட்டும். கூட்டில் இரண்டு அல்லது மூன்று வெளிர் மஞ்சளான கிரீம் நிறம் கொண்ட முட்டைகளை இடும். 12 நாட்கள் அடைகாக்கும். ஆணும் பெண்ணும் இணைந்து அடைகாத்து குஞ்சுகளைப் பேணும்.
# புரோடாக்டினியம்(IV) குளோரைடு

**புரோடாக்டினியம்(IV) குளோரைடு** (*Protactinium(IV) chloride*) என்பது PaCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் குளோரைடும் சேர்ந்து இந்த ஆக்டினியம் ஆலைடு உருவாகிறது. நாற்கோண படிக அமைப்பின் மஞ்சள்-பச்சை நிறப் படிகமாக புரோடாக்டினியம்(IV) குளோரைடு காணப்படுகிறது.
# புரோடாக்டினியம்(IV) குளோரைடு

## தயாரிப்பு

புரோடாக்டினியம்(V) குளோரைடை ஒடுக்க வினைக்கு உட்படுத்தி புரோடாக்டினியம்(IV) குளோரைடை தயாரிக்கலாம்.  
:<chem>2 PaCl5 + H2 -> 2 PaCl4 + 2 HCl</chem>
:<chem>3 PaCl5 + Al -> 3 PaCl4 + AlCl3</chem>  
புரோடாக்டினியம்(IV) ஆக்சைடை ஆலசனேற்ற வினைக்கு உட்படுத்தி குளோரினேற்றம் செய்தும் இதை தயாரிக்கலாம்:  
:<chem>2 PaOCl2 -> PaCl4 + PaO2</chem>
# புரோடாக்டினியம்(IV) குளோரைடு

## பண்புகள்

புரோடாக்டினியம்(IV) குளோரைடு நீருறிஞ்சும் படிகத் திடப்பொருளாகும். வெற்றிடத்தில் 400 °செல்சியசு வெப்பநிலையில் இது பதங்கமாகும். வலுவான கனிம அமிலங்களில் கரைந்து பச்சை நிற கரைசல்களை உருவாக்கும். அசிட்டோ நைட்ரைலுடன் சேர்ந்து சிக்கலான PaCl4·4CH3CN அணைவுச் சேர்மத்தைக் கொடுக்கிறது. I41/am இடக்குழு எண். 141) என்ற இடக்குழுவில் a = 837.7 பைக்கோமீட்டர், c = 747.9 பைக்கோமீட்டர் என்ற அளவுருக்களுடன் யுரேனியம்(IV) குளோரைடு வகை படிகக் கட்டமைப்புடன் இச்சேர்மம் ஒரு நாற்கோணப் படிக அமைப்பைக் கொண்டுள்ளது.
# பண்டார் செரி புத்ரா

**பண்டார் செரி புத்ரா** (ஆங்கிலம்; *Bandar Seri Putra*; மலாய்: *Bandar Seri Putra*) (**BBB**) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும்.  
மலேசியத் தலைநகரமான கோலாலம்பூரில் இருந்து 30 கி.மீ.; கோலாலம்பூர் பன்னாட்டு வானூர்தி நிலையத்தில் இருந்து 18 கி.மீ.; தொலைவில் அமைந்துள்ளது.
# பண்டார் செரி புத்ரா

## பொது

இந்த நகரம் சிலாங்கூர் மாநிலம்; நெகிரி செம்பிலான் மாநிலம்; ஆகிய மாநிலங்களின் எல்லையில் இருந்து சுமார் 2.5 கி.மீ தொலைவில் உள்ளது.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

**நிதிச் சொத்துக்களைப் பாதுகாத்தல் மற்றும் மறுகட்டமைத்தல் மற்றும் பாதுகாப்பு அமலாக்கச் சட்டம் 2002** (சுருக்கமாக:**சர்ஃபாசி சட்டம்**) (Securitisation and Reconstruction of Financial Assets and Enforcement of Securities Interest Act, 2002 (**SARFAESI Act**) என்பது நிதிச் சொத்துக்களின் பத்திரப்படுத்துதல், மறுகட்டமைப்பு செய்தல் மற்றும் நிதிப்பாதுகாப்பை அமலாக்கப்படுத்தும் சட்டமாகும். இச்சட்டத்தின் நோக்கம் சொத்துக்களை வங்கிகளில் அடமானம் வைத்து கடனை பெற்றவர்கள், பின்னர் கடனை உரிய காலத்தில் கடனைத் செலுத்த தவறினால், அடமானம் வைத்த சொத்துக்களை வங்கியால் கைப்பற்றப்பட்டு, அதனை ஏலம் விட்டு கடனை வசூலிக்க முடியும். அடல் பிகாரி வாஜ்பாய் இந்தியப் பிரதமராக இருந்த போது 2002ம் ஆண்டில் இச்சட்டம் கொண்டு வரப்பட்டது.
இந்தச் சட்த்தின் கீழ், தனிநபர்கள் மற்றும் நிறுவனங்கள் வங்கிகளில் பெற்ற கடனை உரிய தவணைக்குள் திருப்பிச் செலுத்தாத போது, வங்கி அல்லது நிதி நிறுவனங்கள், கடன் பெற்றவர்கள் மீது நேரடியாக முன்கூட்டியே நடவடிக்கை எடுக்க அதிகாரம் அளிக்கிறது. இந்திய நாடாளுமன்றம் இந்தச் சட்டத்தை 2002ல் நிறைவேற்றியது.  
இச்சட்டம் வங்கிகள் மற்றும் நிதி நிறுவனங்கள் வழங்கிய கடனை உரிய தவணையில் திரும்ப செலுத்தாதவர்களின் வங்கி இருப்பு கைப்பற்றவும், குடியிருப்பு அல்லது வணிக சொத்துக்களை ஏலம் விடவும் அனுமதிக்கிறது. இந்தியாவின் முதல் சொத்து மறுகட்டமைப்பு நிறுவனம் (ARC), ARCIL), இந்தச் சட்டத்தின் கீழ் அமைக்கப்பட்டது. சர்ஃபாசி சட்டம் 2002ன் அடிப்படையில், இந்திய ரிசர்வ் வங்கி சொத்து மறுசீரமைப்பு நிறுவனங்களை (ARCs) பதிவுசெய்து ஒழுங்குபடுத்தும் அதிகாரத்தைக் கொண்டுள்ளது. சர்ஃபாசி சட்டம், 2002ன் பிரிவு 13 இன் கீழ் வங்கிகள் வழங்கிய கடன் & வட்டியை திரும்பப் பெறுவதற்கு பல உரிமைகளைப் பெற்றுள்ளது.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## சர்ஃபாசி சட்டத்தின் சுருக்கம்

சர்ஃபாசி சட்டம் என்பது, தனிநபர்கள் மற்றும் வணிக & தொழில் நிறுவனங்களுக்கு கடன் வழங்கும் வங்கிகளுக்கு அதிக அதிகாரங்களை வழங்குகிறது. வாங்கிய கடனை உரிய தவணைகளில் திருப்பி செலுத்தவில்லை எனில், வங்கி கணக்கை செயல்படாத சொத்தாக அறிவிக்கலாம். தொடர்ச்சியாக மூன்று தவணைகள் செலுத்தத் தவறினால், கடனுக்கு பிணையமாக கொடுக்கப்பட்ட சொத்தை நேரடியாக பறிமுதல் செய்து விற்க வங்கிக்கு சர்ஃபாசி சட்டம் அதிகாரம் அளிக்கிறது. பிணையத்தை பறிமுதல் செய்ய நீதிமன்ற உத்தரவு தேவையில்லை. வங்கி பிணைய சொத்து மீது ஒரு அறிவிப்பை ஒட்டுவதன் மூலம், கடனுக்காக அச்சொத்தை எடுத்துக் கொள்ளலாம். கடன் வாங்கியவர் 60 நாட்களுக்குள் முழுக்கடனையும் திருப்பிச் செலுத்த வேண்டும் என்ற அறிவிப்பையும் வங்கி அனுப்பலாம். குறிப்பிட்ட காலத்திற்குள் நிலுவைத் தொகையை முழுமையாகத் திருப்பிச் செலுத்தாவிட்டால், வங்கி முன்கூட்டியே நடவடிக்கை எடுக்கலாம். கடன் பெற்றவரிடமிருந்து பணத்தை முன்கூட்டியே திரும்பப் பெற முடியாவிட்டால், உத்தரவாததாரர்களின் அசையாச் சொத்தை பறிமுதல் செய்யவும் வங்கிக்கு அதிகாரம் அளிக்கப்படுகிறது. ரூபாய் 1 இலட்சத்துக்கும் குறைவான (வெந்நிலை ஜாமீன் பத்திரம்) பாதுகாப்பற்ற கடனுக்கு இந்த விதி பொருந்தாது. வாங்கிய கடனில் இருபது சதவீதத்திற்கும் குறைவாக திருப்பிச் செலுத்த வேண்டிய தொகை இருந்தாலும் விதி பொருந்தாது.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## சட்டத் திருத்தம்

2 ஆகஸ்டு 2016 மக்களவையில் சர்ஃபாசி சட்ட விதிகளில் திருத்தங்கள் மேற்கொண்டு, "நிதி பாதுகாப்பு அமலாக்கம் மற்றும் கடன்கள் சட்டங்கள் மற்றும் இதர விதிகள் (திருத்தம்) மசோதா, 2016" ஐ நிறைவேற்றியது. 10 ஆகஸ்ட் 2016 அன்று மாநிலங்களவையில் இச்சட்டத்தின் திருத்தம் அங்கீகரிக்கப்பட்டது.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## செயல்முறை

முறையான நடைமுறையைப் பின்பற்றினால் மட்டுமே இந்தச் சட்டத்தின் கீழ் பணத்தைத் திரும்பப் பெற முடியும். இதற்கான வழிகாட்டுதல்களை இந்திய ரிசர்வ் வங்கி வெளியிட்டுள்ளது. தற்காலிகத் திருப்பிச் செலுத்தாதவற்றை செயல்படாத கடன்களாக அறிவிக்கக் கூடாது. சரக்கு இருப்பு அறிக்கை வழங்குவதில் தாமதம், நிறுவனத்தின் வாங்கும் சக்தியை விட அதிகமாக கடன் பாக்கிகள் போன்றவை கடனை செயல்படாத சொத்தாக அறிவிக்க போதுமானதாக இல்லை. ஒரு சொத்தை செயல்படாத சொத்தாக அறிவித்த பிறகும், வங்கிகள் உடனடியாக பறிமுதல் செய்யக்கூடாது. கடன் வாங்கியவர் தொடர்ந்து 90 நாட்களுக்குத் திருப்பிச் செலுத்தாமல், 12 மாதங்களுக்குத் தொடர்ந்தால், அவருடைய பிணையானது செயல்படாத சொத்தாக மாறும். இதன் மூலம் வங்கி சட்ட நடவடிக்கை எடுக்கலாம். இதற்கு அடுத்த அறுபது நாட்களுக்குள் கடனைத் திருப்பிச் செலுத்த அறிவிக்கை கொடுக்க வேண்டும். அதாவது, கடனைச் செயல்படாத சொத்தாக மாற்றுவதற்கான காலக்கெடுவும், அதன்பிறகு பிற சட்டச் செயல்முறைகளும் பின்பற்றப்பட வேண்டும். கடன் வாங்கியவருக்கு 17 மாதங்கள் வரை அவகாசம் கிடைக்கும்.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## திறனாய்வு

பல்வேறு காரணங்களுக்காக, சர்ஃபாசி சட்டம் ஒரு கருப்பு சட்டமாக பொது மக்களால் உணரப்படுகிறது. கடனுக்காக சொத்துப் பறிமுதல் நடவடிக்கையில் நீதிமன்றம் தலையிட முடியாது. பிணைய சொத்துக்கள் மீதான எந்தவொரு நடவடிக்கைக்கும் வங்கிகளுக்கு நீதிமன்ற அனுமதி தேவையில்லை. கடன் வாங்கியவரின் சொத்தை பிறர் ஆக்கிரமித்திருந்தால் வங்கி நேரடியாக வெளியேற்றலாம்.
இந்திய ரிசர்வ் வங்கி நிர்ணயித்த விதிமுறைகளை பெரும்பாலான வங்கிகள் பின்பற்றுவதில்லை.
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## முக்கிய தீர்ப்பு

2004ம் ஆண்டில், சர்பாசி சட்டத்தை எதிர்த்து இந்திய உச்ச நீதிமன்றத்தின் அரசியலமைப்பு அமர்வில் விசாரிக்கப்பட்டது. மார்டியா கெமிக்கல்ஸ் நிறுவனத்தின் மீது ஐசிஐசிஐ வங்கி தொடர்ந்த வழக்கில், வங்கிக்கு சாதகமாக நீதிமன்றம் தீர்ப்பளித்தது. கடனில் 75 சதவிகிதம் செலுத்தப்படாமல் இருப்பதால், சொத்துக்குவிப்பு நடவடிக்கைகள் தொடரலாம் என்றும், சர்ஃபாசி சட்டம் அரசியலமைப்பிற்கு முரணானது எதுவும் இல்லை என்றும் இந்திய உச்ச நீதிமன்றம் கூறியது
# நிதிச் சொத்துக்களைப் பாதுகாத்தல் & மறுகட்டமைத்தல் & பாதுகாப்பு அமலாக்கச் சட்டம் 2002

## இதனையும் காண்க

- தப்பியோடிய பொருளாதாரக் குற்றவாளிகள் சட்டம்
# பாங்கி, சிலாங்கூர்

**பாங்கி** (ஆங்கிலம்: *Bangi* அல்லது *Bangi Lama*; மலாய்: *Pekan Bangi*) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு நகரம் ஆகும். காஜாங் நகரில் இருந்து 11 கி.மீ.; நீலாய் நகரில் இருந்து இருந்து 13 கி.மீ.; தொலைவில் அமைந்துள்ளது.  
பாங்கி என்பது வேறு; பண்டார் பாரு பாங்கி என்பது வேறு. பண்டார் பாரு பாங்கி நகரம் அண்மையில் உருவாக்கப்பட்ட ஒரு பெரிய நகரமாகும். பண்டார் பாரு பாங்கிக்கு வடக்கே சுமார் 7 கிலோமீட்டர் தொலைவில், இந்த பாங்கி நகரம் அமைந்துள்ளது; மற்றும் காஜாங் நகரத்திற்கு மிக அருகிலும் உள்ளது.
# பாங்கி, சிலாங்கூர்

## பொது

பாங்கி நகரம் செம்பனை தோட்டங்களால் சூழப்பட்டுள்ளது. அவற்றில் பெரும்பாலான தோட்டங்கள், கடந்த 20 ஆண்டுகளில் நகர்ப் புறங்களாக மாற்றப்பட்டு உள்ளன. இந்த நகரம் கம்போங் பாங்கி, கம்போங் பகாகியா, கம்போங் பத்து லீமா, கம்போங் ரிஞ்சிங் எனும் சிறிய கிராமங்களால் சூழப்பட்டுள்ளது.  
சாலையின் இருபுறமும் கடை வீடுகள் கொண்ட முக்கிய சாலை உள்ளது. இந்தக் கடைவீடுகளுக்குப் பின்னால், 30 ஏக்கர் செம்பனை - ரப்பர் தோட்டம்; குடியிருப்புகளாக மாற்றப்பட்டன.  
அந்த இடம் இப்போது கம்போங் அமான் (*Kampong Aman*) என்று அழைக்கப்படுகிறது. மலேசிய தேசிய பல்கலைக்கழகத்திற்கு (*Universiti Kebangsaan Malaysia*) சொந்தமான மலேசிய பனை எண்ணெய் வாரிய ஆராய்ச்சி நிலையமும் (*Malaysian Palm Oil Board*) பாங்கி நகரத்திற்கு அருகில் அமைந்துள்ளது.
# பாங்கி, சிலாங்கூர்

## போக்குவரத்து

### பாங்கி அமைவிடம்

| சாலை | <>குறியீடு | <>கி.மீ |  |
| --- | --- | --- | --- |
| பண்டார் பாரு பாங்கி | <> | 10.6 |  |
| செமினி | <> | 10.3 |  |
| டெங்கில் | <> | 17.5 |  |
| புத்ராஜெயா | <> | 22.8 |  |
| காஜாங்-சிரம்பான் நெடுஞ்சாலை | <> | 10.4 | } |
# டூசுன் துவா

**டூசுன் துவா** (ஆங்கிலம்: *Dusun Tua*; மலாய்: *Dusun Tua*; *Kampung Batu 16*;) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு கிராமப்புற நகரம் ஆகும். இந்த நகரத்தின் பெயர் மலேசியா முழுமைக்கும் நன்கு அறியப்பட்ட பெயராகும். இந்தக் கிராமப்புறத்தைச் சுற்றிலும் பல நீர்வீழ்ச்சிகள் உள்ளன. அத்துடன் இரண்டு வெப்ப நீர் குளங்களும் உள்ளன.  
இங்குதான் மலேசியாவின் இளைஞர் பயிற்சி மையம் (*Institut Kemahiran Tinggi Belia Negara Dusun Tua - National Youth High Skills Institute*) (**IKBN**) அமைந்துள்ளது. அதனால் இந்த கிராமத்தைப் பற்றி பலருக்கும் தெரியும்.
# டூசுன் துவா

## பொது

### இளைஞர் பயிற்சி மையம்

1969-ஆம் ஆண்டில், உலு லங்காட் சாலையின் 25-ஆவது கி.மீட்டர் பகுதியில்; மலேசியாவின் இளைஞர் பயிற்சி மையம் உருவாக்கப்பட்டது. இந்த மையம் 81 ஏக்கர் பரப்பளவு கொண்டது. 1941-ஆம் ஆண்டில், இந்தப் பகுதி ஜப்பானிய இராணுவ மருத்துவமனையின் தலைமையகமாக இருந்தது. பின்னர் அது பிரித்தானிய இராணுவப் பயிற்சி மையமாகப் பயன்படுத்தப்பட்டது.  
இரண்டாம் உலகப் போருக்கு பிறகு, இந்த இடம் வனக் காவல் படைக்கான பயிற்சி மையமாகவும் பயன்படுத்தப்பட்டது. 1966 ஆம் ஆண்டில், மலேசிய இளைஞர் விளையாட்டுத்துறை அமைச்சினால் கையகப்படுத்தப்பட்டது.
# டூசுன் துவா

## பொது

### தேசிய இளைஞர் திறன் மையம்

அதன் பின்னர் தேசிய முன்னோடி இளைஞர் இயக்க மையம் என்று அறியப்பட்டது. 1969-இல் அதன் பெயர் டூசுன் துவா இளைஞர் பயிற்சி மையம் (*Pusat Latihan Belia Dusun Tua*) என மாற்றம் செய்யப்பட்டது. 1991-இல் மீண்டும் தேசிய இளைஞர் திறன் மையம் (*National Youth Skills Institute*) என பெயர் மாற்றம் செய்யப்பட்டது.  
தற்போது 5 துறைகளில்; அதாவது தானுந்து துறை, எந்திரதுறை, பொதுப் பொறியியல், மின்சார துறை மற்றும் மின்மவியல் துறை ஆகிய துறைகளில் பயிற்சிகள் அளிக்கப்படுகின்றன.
# துவாரகா, தில்லி

**துவாரகா**இந்தியாவின் தேசியத் தலைநகர் பகுதியான தில்லியில் அமைந்த பகுதிகளில் ஒன்றாகும். இது தென்மேற்கு தில்லி மாவட்டத்தில் உள்ள மக்கள் குடியிருப்பு பகுதி ஆகும். இது புது தில்லிக்கு தென்மேற்கே 21.2 கிலோ மீட்டர் தொலைவில் உள்ளது. துவாரகாவிற்கு கிழக்கே 11.2 கிலோ மீட்டர் தொலைவில் இந்திரா காந்தி பன்னாட்டு வானூர்தி நிலையம் உள்ளது. துவாரகாவிற்கு தெற்கே 18.8 கிலோ மீட்டர் தொலைவில் அரியானா மாநிலத்தின் குருகிராம் நகரம் உள்ளது. இது துவராகா சட்டமன்றத் தொகுதிக்கும், மேற்கு தில்லி மக்களவைத் தொகுதிக்கும் உட்பட்டது.  
*திறன்மிகு நகரம்* திட்டத்தில் துவாராக இணைந்து செயல்படுகிறது. துவாரகா மற்றும் குருகிராம் நகரத்தை இணைக்கும் 27.6 கிலோ மீட்டர் நீளம் கொண்ட உயர்மட்ட 8 வழி துவாரகா விரைவுச்சாலை அமைக்கப்பட்டுள்ளது.
# துவாரகா, தில்லி

## போக்குவரத்து

### தில்லி மெட்ரோ நிலையங்கள்

துவாரகா பகுதியில் 8 தில்லி மெட்ரோ நிலையங்கள் உள்ளது. இந்திராகாந்தி பன்னாட்டு வானூர்தி நிலையத்துடன் துவாரகா பகுதியை தில்லி மெட்ரோவின் துவாரகா மெட்ரோ நிலையம் இணைக்கிறது. துவாரகாவுடன் நொய்டா, ஆனந்த விகார் மற்றும் காசியாபாத் நகரங்களுடன் இணைக்கிறது. துவாரகா விரைவுச் சாலை அரியானாவின் குருகிராம் நகரத்தை இணைக்கிறது.
# துவாரகா, தில்லி

## கல்வி

### பல்கலைக்கழகம் & கல்லூரிகள்

- தில்லி பல்கலைக்கழகம்
- தில்லி பல்கலைக்கழக சட்டக் கல்லூரி
- தில்லி பல்கலைக்கழக மேலாண்மைக் கல்லூரி
- தில்லி பல்கலைக்கழக வேதியியல் தொழில்நுடபக் கல்லூரி
- தில்லி பல்கலைக்கழக தகவல் தொழில்நட்பக் கல்லூரி
- லால் பகதூர் சாஸ்திரி தேசிய மேலாண்மை & சட்டப் பல்கலைக்கழகம்
- நேதாஜி சுபாஷ் தொழில்நுட்பப் பல்கலைக்கழகம்
- குரு கோவிந்த சிங் இந்திரப்பிரஸ்தம் பல்கலைக்கழகம்
- பாஸ்கராச்சாரியா பயன்பாட்டு அறிவியல் கல்லூரி
- தீன தயாள் உபாத்தியாயா கல்லூரி
# ரெட்டியார்சத்திரம் கோபிநாத சுவாமி கோயில்

**ரெட்டியார்சத்திரம் கோபிநாத சுவாமி கோயில்** என்பது தமிழ்நாடு மாநிலத்தில் திண்டுக்கல் மாவட்டத்தின் ரெட்டியார்சத்திரம் புறநகர்ப் பகுதியில், ஒரு சிறு குன்றின் மீது அமையப் பெற்றுள்ள ஒரு பெருமாள் கோயில் ஆகும்.  
கடல் மட்டத்திலிருந்து சுமார் 449 மீட்டர் உயரத்தில், என்ற புவியியல் ஆள்கூறுகள் கொண்டு, கோபிநாத சுவாமி கோயில் அமைந்துள்ளது.  
இக்கோயிலின் மூலவர் கோபிநாத சுவாமி மற்றும் தாயார் கோப்பம்மாள் ஆவர். உற்சவர் கிருஷ்ணர். கருடாழ்வார் மற்றும் ஆஞ்சநேயர் ஆகியோரும் இக்கோயிலில் அருள்பாலிக்கின்றனர். தலவிருட்சம் வேம்பு ஆகும். வைகுண்ட ஏகாதசி, கிருஷ்ண ஜெயந்தி மற்றும் புரட்டாசி சனிக்கிழமைகள் ஆகியவை இக்கோயிலில் சிறப்பாகக் கொண்டாடப்படுகின்றன.
# கிளிசே 908

}}  
**கிளிசே 908** (**Gliese 908)**என்பது பூமியிலிருந்து 19.3 ஒளி ஆண்டுகள் தொலைவில் மீனம் விண்மீன் குழுவில் அமைந்துள்ள ஒரு செங்குறுமீன் (சிவப்பு குள்ளன்) விண்மீன் ஆகும். இது பி. ஆர். பிசுக்கியம் என்ற மாறுபடும் விண்மீன் பெயருடன் பெயருடன் ஒரு BY டிராகோனிசு மாறும் விண்மீன் ஆகும். விண்மீன் புள்ளிகள், வேறுபடும் நிறக்கோளச் செயல்பாட்டின் விளைவாக அதன் தோற்றப் பருமை 8.93 மற்றும் 9.03 க்கு இடையில் வேறுபடும்.  
கிளிசே 908 விண்மீனின் இன் வேறுபாடு 1994 ஆம் ஆண்டில் உறுதிப்படுத்தப்பட்டது , இருப்பினும் அதன் ஒளிர்மை மாற்றங்களில் எந்த காலத்தையும் கண்டறிய முடியவில்லை. இது 1997 ஆம் ஆண்டில் மாறுபடும் விண்மீன்களின் பொது பட்டியலில் சேர்க்கப்பட்டது.  
கிளிசே 908 என்பது M1V Fe - 1 என்ற கதிர்நிரல் வகுப்பைக் கொண்ட ஒரு செங்குறுமீன்(சிவப்பு குள்ளன்) விண்மீன். பின்னொட்டு அடர் தனிமங்களில் குறிப்பிடத்தக்க குறைபாட்டைக் குறிக்கிறது.
# கிளிசே 54

Gliese 54(**Gliese 54)** (GJ 54 / HIP 5496 / LHS 1208) என்பது சூரிய மண்டலத்திற்கு அருகில் 25.7 ஒளியாண்டுகள் தொலைவில் அமைந்துள்ள ஒரு விண்மீனாகும்.  
கிளிசே 54 என்பது M2 கதிர்நிரல்வகை செங்குறுமீன் ஆகும் , இது 4250 K விளைவுறு வெப்பநிலையைக் கொண்டுள்ளது.
இது ஒரு துணையைக் கொண்டுள்ளது , இது 427 ± 9 நாட்கள் சுற்றுப்பாதை காலத்துடன் ஒரு இரும விண்மீன் அமைப்பை உருவாக்குகிறது. ஹப்பிள் விண்வெளி தொலைநோக்கியில் நிறுவப்பட்ட NICMOS கருவியின் மூலம் கிளைஸ் 54 ஐ விட ~1 பருமை குறைவான ஒளிர்மையுள்ள ஒரு செங்குறுமீன் தீர்வு காணப்பட்டுள்ளது.  
கிளிசே 54 விண்மீனுக்கு நெருக்கமான விண்மீன்களான சூரிய ஒப்புமீன் துகானே 3 ஒளி ஆண்டுகள் தொலைவிலும் β ஹைட்ரி 5 ஒளி ஆண்டுகள் தொலைவிலும் உள்ளன.
# புரோடாக்டினியம் மூவைதரைடு

**புரோடாக்டினியம் மூவைதரைடு** (*Protactinium trihydride*) என்பது PaH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் குளோரைடும் சேர்ந்து இந்த ஆக்டினியம் ஆலைடு உருவாகிறது. யுரேனியம் மூவைதரைடை ஒத்த சமகட்டமைப்பையே புரோடாக்டினியம் மூவைதரைடும் ஏற்றுள்ளது. 600 மி.மீ. பாதரச அழுத்தத்தில் 250 பாகை செல்சியசு வெப்பநிலையில் புரோடாக்டினியத்தையும் ஐதரசனையும் சேர்த்து வினைபுரியச் செய்தால் புரோடாக்டினியம் மூவைதரைடு உருவாகிறது. கோட்பாட்டு அளவிலான கணக்கீடுகள் அதிக அழுத்தத்தின் கீழ் அதிக ஐதரசன் கொண்ட சேர்மங்களை PaHn (n=4, 5, 8, 9) உருவாக்க முடியும் என்பதைக் காட்டுகின்றன. புரோட்டாக்டினியம் மூவைதரைடு ஈரமான காற்று மற்றும் ஆக்சிசனுக்கு உணர்திறன் கொண்டது.
# பெர்க்கிலியம்(III) புரோமைடு

**பெர்க்கிலியம்(III) புரோமைடு ** (*Berkelium(III) bromide*) என்பது BkBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்க்கிலியமும் புரோமினும் சேர்ந்து இந்த ஆலைடு உருவாகிறது.
# பெர்க்கிலியம்(III) புரோமைடு

## கட்டமைப்பு

பெர்க்கிலியம்(III) புரோமைடு குறைந்த வெப்பநிலையில் a = 403 பைக்கோமீட்டர், b = 1271 பைக்கோமீட்டர் மற்றும் c = 912 பைக்கோமீட்டர்
# சைபுல் முலுக் தேசியப் பூங்கா

பள்ளத்தாக்கு,]]
**சைப் உல் முலுக் தேசியப் பூங்கா** ( *Saiful Muluk National Park* ) பாக்கித்தானின் கைபர் பக்துன்வாவின் மன்செரா மாவட்டத்திலுள்ள ககன் பள்ளத்தாக்கில் அமைந்துள்ளது. இந்த பூங்கா 2003 இல் அதிகாரப்பூர்வமாக அறிவிக்கப்பட்டது. மேலும், அல்பைன் தட்பவெட்பம் சைபுல் முலுக் ஏரியை மையமாகக் கொண்டுள்ளது.
# சைபுல் முலுக் தேசியப் பூங்கா

## தாவரங்கள் மற்றும் விலங்கினங்கள்

மேற்கத்திய இமயமலையின் அல்பைன் ஊசியிலை காடுகளின் மரங்கள், புதர்கள், வற்றாத தாவரங்கள், மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும்.  
பூங்காவிலுள்ள சில விலங்கினங்களில் பனிச்சிறுத்தை, ஆசியக் கறுப்புக் கரடி, மர்மோட், மரநாய், ஐரோவாசியச் சிவிங்கிப் பூனை, இந்தியச் சிறுத்தை, ஆகியவை அடங்கும். பூங்காவின் ஏரிகளும் ஈரநிலங்களும் இங்குள்ள விலங்குகள் மற்றும் புலம்பெயர்ந்த நீர்ப்பறவைகளுக்கு குறிப்பிடத்தக்க சுற்றுச்சூழல் முக்கியத்துவத்தைத் தருகிறது.
# சைபுல் முலுக் தேசியப் பூங்கா

## பிராந்தியம்

லுலுசார்-துடிபட்சார் தேசியப் பூங்கா, லுலுசார் ஏரி மற்றும் துடிபட்சர் ஏரி, ககன் பள்ளத்தாக்கு போன்ற பகுதிகள் இந்த தேசியப் பூங்காவிற்கு அருகில் உள்ளது. பூங்காக்கள் இணைந்து 88,000 எக்டேர்களை (220,000) பாதுகாக்கின்றன.
# பயாலா ஏரி

**பயாலா ஏரி** (*Pyala Lake*) என்பது கைபர் பக்துன்வாவின் மன்செரா மாவட்டத்திலுள்ள ககன் பள்ளத்தாக்கில் உள்ள ஜல்கண்டில் உள்ள ஒரு வட்டமான ஏரியாகும். இது நரானிலிருந்து சுமார் 40 கிலோமீட்டர் (25 மை) தொலைவில் உள்ளது.
# பயாலா ஏரி

## இதனையும் காண்க

- அன்சூ ஏரி
- லுலுசார் ஏரி
- ககன் பள்ளத்தாக்கு
# சோக்ரான்

**சோக்ரான்** (*Shogran*) என்பது வடக்கு பாக்கித்தானில் கைபர் பக்துன்வாவில் உள்ள மன்செரா மாவட்டத்தின் ககன் பள்ளத்தாக்கில் ஒரு பீடபூமியில் அமைந்துள்ள ஒரு மலைவாழிடமாகும். இது இது கடல் மட்டத்திலிருந்து 2,362 மீட்டர் (7,749 அடி) உயரத்தில் இருப்பதால், சமீபத்திய ஆண்டுகளில் இது ஒரு பிரபலமான சுற்றுலாத்தலமாக உள்ளது.  
சோக்ரான் பாலாகோட்டிலிருந்து 34 கிலோமீட்டர் (21 மைல்) தொலைவில் அமைந்துள்ளது. இஸ்லாமாபாத்திலிருந்து இப்பகுதிக்கு செல்லும் சாலை நடைபாதையாக உள்ளது. மேலும் 212 கிலோமீட்டர்கள் (132 மைல்) அளவில் உள்ளது. அலைபேசி சேவைகள் டெலிநார் மற்றும் சோங் மூலம் வழங்கப்படுகின்றன. இது முக்கியமாக கோடை காலத்தில் மக்கள் அதிகளவில் வருகை தரும் இடமாக உள்ளது. மூத்த அதிகாரிகள் ஓய்வு இல்லங்களுக்குச் செல்லும்போது அல்லது தங்கும்போது மக்களின் தடைசெய்யப்படலாம்.
# சோக்ரான்

## இதனையும் காண்க

- சிரி ஏரி
- பேயி ஏரி
- ககன் பள்ளத்தாக்கு
# இராவ் கோபால் தேவு

**இராவ் கோபால் தேவு** (*Rao Gopal Dev*) இந்தியாவின் விடுதலைக்காக போராடிய பத்தொன்பதாம் நூற்றாண்டைச் சேர்ந்த ஒரு புரட்சிகரத் தலைவர் ஆவார். இராசா கோபால் சிங் யாதவ் என்ற பெயராலும் இவர் அறியப்படுகிறார். 1829 ஆம் ஆண்டுக்கும் 1862 ஆம் ஆண்டுக்கும் இடைப்பட்ட காலத்தில் வாழ்ந்தார். அரியானா மாநிலத்தில் அகிர் சமூகத்தினர் ஆட்சி செய்த இரேவாரி நகரத்தில் வாழ்ந்தார். 1857 ஆம் ஆண்டில் நடைபெற்ற இந்திய சுதந்திரப் போராட்டத்தின் போது இவர் தனது உறவினரான மகாராசா இராவ் துலா சிங் யாதவுடன் தன்னை இணைத்துக் கொண்டார்.. புகழ்பெற்ற மகாராசா ராவ் சாபாசு சிங்கின் ஆறாவது தலைமுறை வழித்தோன்றலாகவும் இராவ் துலா சிங்கின் முதல் உறவினராகவும் இராவ் கோபால் அறியப்படுகிறார். 1855 ஆம் ஆண்டில் இவரது தந்தை இராசா ராவ் நாது ராமின் மரணத்திற்குப் பிறகு இவர் 841 கிராமங்களின் தனிப்பட்ட வரியைப் பெற்றார். மகாராசா ராவ் துலா சிங் ரேவாரி அகிர்வாலின் இளவரசரும் மாநிலத்தின் ஆட்சியாளருமான மகாராசா ராவ் துலா சிங் ரேவாரி இவரை ரேவாரி மாநிலத்தின் ஆயுதப் படைகளின் தளபதியாக மாற்றினார்.
# இராவ் கோபால் தேவு

## மேலும் பார்க்க

- இராவ் ராசா மித்ரா சென்
- இராவ் உருத்தா சிங்
# பாலக்கோங்

**பாலக்கோங்** (ஆங்கிலம்: *Balakong*; மலாய்: *Balakong*; சீனம்: 無拉港; ஜாவி: بالقوڠ;) என்பது மலேசியா, சிலாங்கூர், உலு லங்காட் மாவட்டத்தில் உள்ள ஒரு புற நகரப்பகுதி ஆகும்.  
கோலாலம்பூர் பெருநகரத்தின் தென்கிழக்கில் அமைந்துள்ள இந்த நகரமானது; பெரும்பாலும் குடியிருப்புகள், அலுவலக வளாகங்கள் மற்றும் தொழிற்சாலைகளைக் கொண்டுள்ளது. ஒரு காலத்தில் காடு மேடுகளாக இருந்த இந்தப் பகுதி தற்போது முழுவதுமாக மாற்றப்பட்டு, பல்வேறு வகையான வேலைகள் மற்றும் புதிய தொழில்களை வழங்கி வருகிறது.
# பாலக்கோங்

## பொது

### வரலாறு

இங்கு வசிக்கும் உள்ளூர் சீன குடியிருப்பாளர்களின் கூற்றுப்படி, பாலக்கோங் என்ற பெயர் சீன புதிய கிராமம் (*Chinese New Village*), அல்லது பாலக்கோங் சீன புதிய கிராமம் (*Balakong Chinese New Village*) என்பதிலிருந்து வந்தது என அறியப்படுகிறது. பிரித்தானிய மலாயாவில்; மலாயா அவசரகாலத்தின் (Malayan Emergency 1948–1960) போது உருவாக்கப்பட்ட ஒரு குடியேற்றத் திட்டமாகும்.  
1950-ஆம் ஆண்டில் பிரிக்ஸ் திட்டத்தின் (*Briggs Plan*) ஒரு பகுதியாக இந்த புதுக்கிராமம் உருவாக்கப்பட்டது. இவற்றைத் தடுப்பு முகாம்கள் (*Internment Camps*) என்று அழைப்பதும் உண்டு. கிராமப்புறக் குடிமக்களுக்குள் மறைந்து இருந்த மலாயா தேசிய விடுதலை படையினரின் (*Malayan National Liberation Army*) ஆதரவாளர்களைத் தனிமைப்படுத்த இந்தப் புதுக்கிராமங்கள் திட்டம் செயல்படுத்தப்பட்டது.
# பாலக்கோங்

## பொது

### குடியிருப்பு நகரங்கள்

பெரும்பாலான புதுக்கிராமங்கள், முள்கம்பிகள் மற்றும் கண்காணிப்பு கோபுரங்களால் சூழப்பட்டு இருந்தன. தடுப்பு முகாம்களில் இருந்து தப்பிச் செல்பவர்களையும்; ஊரடங்குச் சட்டத்திற்குக் கட்டுப்படாமல் வெளியேற முயற்சிக்கும் எவரையும் சுட்டுக் கொல்லவும் கட்டளையிடப்பட்டது.  
பிரித்தானியர்கள் மலாயாவை விட்டு வெளியேறிய பின்னர், பல புதுக்கிராமங்கள்; சாதாரண குடியிருப்பு நகரங்களாகவும் மற்றும் சில புதுக்கிராமங்கள் சாதாரண கிராமங்களாகவும் மாற்றம் கண்டன.
# பாலக்கோங்

## பொது

### 1990-களுக்கு முன்

1990-ஆம் ஆண்டுக் காலக்கட்டத்தில் இந்தப் புறநகர்க் கிராமத்தைச் சுற்றிலும் ஈயச் சுரங்கங்களும் ரப்பர் தோட்டங்களும் இருந்தன. கிராமத்தில் பெரும்பாலான குடும்பங்கள் ரப்பர் மரம் சீவும் தொழிலாளர்க் குடும்பங்களாக இருந்தன.  
அங்கே ஒரு தொடக்கதிலைப் பள்ளி, சில சீனர் கோயில்கள், ஒரு காய்கறிச் சந்தை, மலை உச்சியில் ஒரு கிறித்துவ தேவாலயம், ஒரு நகரத் தெரு, ஒரு நகர மண்டபம் மற்றும் ஒரு கால்பந்து மைதானம் இருந்தன. சுங்கை பாலக் எனும் ஆற்றினால் இந்தக் கிராமம் பிரிக்கப்பட்டு இருந்தது.
# தென்னாங்கூர் பாண்டுரங்கன் கோயில்

**தென்னாங்கூர் பாண்டுரங்கன் கோயில்** என்பது தமிழ்நாடு மாநிலத்தில் திருவண்ணாமலை மாவட்டத்தின் தென்னாங்கூர் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். பாண்டுரங்கன் கோயிலின் கருவறை விமானம் அதன் உச்சியில் கோபுரக் கலசத்தடன் வட இந்திய பாணியில் கட்டப்பட்டுள்ளது. ஒடிசா மாநிலத்தின் பூரி ஜெகந்நாதர் கோயில் விமானம் போன்ற அமைப்பில் இக்கோயில் விமானம் தோற்றமளிக்கிறது. இக்கோயிலின் மூலவர் பாண்டுரங்கன் மற்றும் தாயார் இரகுமாயி ஆவர். தலவிருட்சம் தமால மரம் ஆகும். கோயிலின் பின்புறம் பிருந்தாவனம் உருவாக்கப்பட்டுள்ளது.  
கடல் மட்டத்திலிருந்து சுமார் 124 மீட்டர் உயரத்தில், என்ற புவியியல் ஆள்கூறுகள் கொண்டு, தென்னாங்கூர் பாண்டுரங்கன் கோயில் அமைந்துள்ளது.  
சிவன், விஷ்ணு, பிரம்மா, மகாசோடஷி, இராசராசேசுவரி, மகாலட்சுமி, சரசுவதி, கருடாழ்வார், சக்கரத்தாழ்வார், மேதா தட்சிணாமூர்த்தி, பாலா, அன்னபூரணி, சண்டிமகாலட்சுமி, சாமுண்டா, ருத்ரன், அச்வாரூடா, இராசமாதாங்கி, வராகி, பிராஹ்மி, பிரத்தியங்கிரா தேவி, கவுமாரி, சரபேசுவரர், யோக நரசிம்மர், அகோரமூர்த்தி, வைஷ்ணவி, வனதுர்க்கை, பராசரசுவதி, மகேசுவரி, மாகேந்திரி, விநாயகர் மற்றும் சுப்பிரமணியர் ஆகியோரும் இக்கோயிலில் அருள்பாலிக்கின்றனர். கோகுலாஷ்டமி மற்றும் தமிழ் புத்தாண்டு ஆகியவை இக்கோயிலில் சிறப்பாகக் கொண்டாடப்படுகின்றன.
# இராபர்ட் எச். திக்கே

**இராபர்ட் என்றி** திக்கே (/ ˈdɪki / ː மே 6′1916 - மார்ச்சு 4′1997) ஒரு அமெரிக்க வானியலாளரு இயற்பியலாளரும் ஆவார். இவர் வானியற்பியல் , அணு இயற்பியல் , அண்டவியல், ஈர்ப்புத் துறைகளில் முதன்மைப் பங்களிப்புகளை வழங்கினார். இவர் பிரின்சுட்டன் பல்கலைக்கழகத்தில் அறிவியல் துறையில் ஆல்பர்ட் ஐன்சுட்டைன் பேராசிரியராக இருந்தார் (1975 - 1984).
# இராபர்ட் எச். திக்கே

## நூல்தொகை

-
-
-
-
-
-
-
# ஓசுத்திரிக்கர்-பீபிள்சு வரன்முறை

வானியலில் , **ஓசுத்திரிக்கர்-பீபிள்சு வரன்முறை** (**Ostriker–Peebles criterion)**அதன் கண்டுபிடிப்பாளர்களான ஜெரேமியா ஓச்க்த்திரிக்கர், ஜிம் பீபிள்சு ஆகியோரின் பெயரால் தடைசெய்யப்பட்ட பால்வெளிகளின் உருவாக்கம் பற்றி விவரிக்கிறது.  
விண்மீன்களையும் சூரிய மண்டலங்களையும் கொண்ட ஒரு சுருள் பால்வெளியின் சுழலும் வட்டு , விண்மீனின் வெளிப்புறங்களில் உள்ள விண்மீன்கள் பால்வெளியிலிருந்து வெளியேறுவதால் நிலையற்றதாக மாறக்கூடும். இதன் விளைவாக மீதமுள்ள விண்மீன்கள் ஒரு பட்டை வடிவப் பால்வெளியாக குலைந்து விழுகின்றன. இது அறியப்பட்ட சுருள் பால்வெளிகளில் சுமார் மூன்றில் ஒன்றில் நிகழ்கிறது.  
முதல் இயங்கியல் ஆற்றல் கூறு T, கள ஈர்ப்பு ஆர்றலின் அடிப்படையில், <math>\frac{T}{W} > 0.15</math> ஆக உள்ளபோது ஒரு விண்மீன் மண்டலம் எப்போதும் தடைசெய்யப்படும்.
# சரோஜினி நகர்

**சரோஜினி நகர்** (*Sarojini Nagar*), இந்தியாவின் தலைநகரான தில்லியில் உள்ள தெற்கு தில்லி மாவட்டத்தில் அமைந்துள்ளது. 2005 தில்லி குண்டுவெடிப்புகளின் போது பாதிக்கப்பட்ட பகுதிகளில் சரோஜினி நகரும் ஒன்றாகும். சரோஜினி நகருக்கு வடமேற்கில் 3.9 கிலோ மீட்டர் தொலைவில் சஃப்தர்சங் வானூர்தி நிலையம் அமைந்துள்ளது. சரோஜினி நகரில் தில்லி மெட்ரோ நிலையம் நிலத்தடியில் உள்ளது. இதனருகில் வெளிநாட்டு தூதரகங்கள் நிறைந்த சாணக்கியபுரி பகுதி உள்ளது. சரோஜினி நகரில் துணி மற்றும் ஆடைகள் விற்கும் பெரிய சந்தை உள்ளது. பாபு சந்தை இதன் வடமேற்கு பகுதியில் உள்ளது.
# பண்டார் துன் உசேன் ஓன்

**பண்டார் துன் உசேன் ஓன்** (ஆங்கிலம்: *Bandar Tun Hussein Onn*; மலாய்: *Bandar Tun Hussein Onn*) என்பது மலேசியா, சிலாங்கூர், உலு லங்காட் மாவட்டத்தில் செராஸ் 11-ஆவது மைலில் (*Batu 11 Cheras*) உள்ள புற நகரப்பகுதி ஆகும். இது மலேசியத் தலைநகர் கோலாலம்பூரில் இருந்து தென்கிழக்கே 13 கி.மீ. தொலைவிலும் காஜாங்கிற்கு வடக்கே 7.5 கி.மீ. தொலைவிலும் அமைந்துள்ளது.  
பொதுவாகவே பண்டார் துன் உசேன் ஓன், ஒரு குடியிருப்பு பகுதி ஆகும்; 1990-களின் முற்பகுதியில் நிறுவப்பட்டது. இங்கு ஒரு எம்ஆர்டி தொடருந்து நிலையம் (*MRT Bandar Tun Hussein Onn*) உள்ளது.